internet vaartha 149 Views
న్యూఢిల్లీ : ప్రభుత్వరంగ బ్యాంకులకు మూలధన నిధులకింద ప్రభుత్వం ఐదువేల కోట్లు అంద చేసేందుకు నిర్ణయించింది. తీవ్రమైన ఎన్‌పిఎల సమస్యలతో సతమతం అవుతున్న ప్రభుత్వరంగ బ్యాం కులకు తక్షణమే ఐదువేలు కోట్లు అందచేస్తున్నట్లు ఆర్ధికసేవల కార్యదర్శి అజూలీ చిబ్‌ దుగ్గల్‌ వెల్లడించారు. పార్లమెంటు ఆమోదించిన వెంటనే ఈ నిధులు అందచేస్తారు. మూడో సప్లిమెంటరీ డిమాండ్‌ గ్రాంట్లకింద రానున్న బడ్జెట్‌ సమావేశాల్లో ఈ గ్రాంట్లను ప్రవేశపెట్టి ఆమోదం పొందిన తర్వాత నిధులు అంచేస్తారని తేలింది. గత ఏడాదే కేంద్ర ఆర్థికశాఖ ఇంధ్రదనుష్‌ పథకం కింద బ్యాంకులకు రూ.70 వేల కోట్లు నిధులు అందచేయాలిని భావిస్తోంది. అంతేకా కుండా ఈ బ్యాంకులు కూడా మార్కెట్లనుంచి బేసెల్‌3 నిబంధనలు భర్తీచేసుకునేందుకుగాను 1.1 లక్షల కోట్ల నిధులు సమీకరించాల్సి ఉంటుంది. ఈఆర్థిక సంవత్స రంలో ప్రభుత్వరంగ బ్యాంకులు 25 వేల కోట్ల నిధు లు పొందాల్సి ఉంటుంది. వచ్చే ఏడాది కూడా ఇదే నిధులు అందుతాయి. వీటితోపాటు పదివేల కోట్లు చొప్పున 2017,-18, 2018-19 ఆర్థికసంవత్సరా లకుగాను అందుతాయి. 25వేలకోట్ల నిధులకు సంబంధించి ప్రభుత్వం ఇప్పటివరకూ 13 ప్రభుత్వ రంగ బ్యాంకులకు 20,088 కోట్లు నిధులు విడుదలచేసింది. ఎస్‌బిఐ, ఆంధ్రాబ్యాంకులు వంటివి ప్రస్తు తం ఇంటర్నెట్‌ కనెక్టివిటీపై దృష్టిపెట్టాయి. 800కుపైగా కేంద్రాలను గుర్తించాయని చెపుతున్నారు. వివిధ ప్రాంతాల్లో నెట్‌ కనెక్టివిటీని పెంచడం ద్వారా నేరుగా లబ్ధిబదిలీని పంపించేందుకు వీలవుతుందని ఆర్థికసేవల కార్యదర్శి చెపుతున్నారు. అంతేకాకుండా లావాదేవీలు నిరంతరాయంగా నిర్వహించుకోవచ్చు.